Diari Oficial de la Generalitat Valenciana


Sumari del DOGV 3593, del 29-09-1999 (1999/8079)

RESOLUCIÓ de 3 de setembre de 1999, del Servei Territorial d'Indústria i Energia d'Alacant, per la qual se sotmet a informació pública l'aprovació de projecte, autorització administrativa i declaració, en concret, d'utilitat pública de la línia aèria de mitjana tensió 20 kV per a subministrament a la planta La Escandella Cogeneración.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3593

Data del DOGV
:   29-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8079


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 3 de setembre de 1999, del Servei Territorial d'Indústria i Energia d'Alacant, per la qual se sotmet a informació pública l'aprovació de projecte, autorització administrativa i declaració, en concret, d'utilitat pública de la línia aèria de mitjana tensió 20 kV per a subministrament a la planta La Escandella Cogeneración. [1999/Q8079]
  
Als efectes establits en la Llei 54/1997, de 27 de novembre, del Sector Elèctric, i també en virtut de la declaració d'impacte ambiental dictada per la Direcció General per al Desenvolupament Sostenible de la Conselleria de Medi Ambient de la Generalitat Valenciana de data 20 de maig de 1999, se sotmet a informació pública la petició d'aprovació de projecte, autorització administrativa i declaració, en concret, d'utilitat pública per a l'execució d'un projecte de línia aèria de mitjana tensió 20 kV per a subministrament a la planta La Escandella Cogeneración, les principals característiques de la qual són:
  
Peticionari: La Escandella Cogeneración, SA, amb domicili a Agost, carretera de Novelda, quilòmetre 2,5.
  
Lloc d'instal·lació: província d'Alacant, termes municipals de Petrer, Novelda, Monforte del Cid i Agost.
  
Finalitat de la instal·lació: interconnexió de la planta de cogeneració elèctrica de La Escandella amb la xarxa elèctrica.
  
Característiques tècniques:
  
Longitud: 13.428 metres
  
Conductors: alumini acer LA 180, OPGW
  
Nombre d'obertures: 64 Tensió: 20 kV
  
Nombre de suports: 65 Tipus de suport: metàl·lics.
  
Pressupost: quaranta-tres milions nou-centes seixanta-dues mil tres-centes cinquanta-sis pessetes. (24.952.368 PTA).
  
Cosa que es fa pública perquè siga coneguda per tota la gent i especialment pels propietaris de terrenys i la resta dels titulars afectats per l'esmentat projecte, la relació dels quals s'inclou al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al carrer de Churruca, número 29 (Alacant), i formular-se, en doble exemplar, les al·legacions que es consideren oportunes, en el termini de 30 dies hàbils, comptats a partir de l'endemà de la publicació d'aquest anunci.